NORAKSTS

|  |  |
| --- | --- |
| 26.08.2021. | Nr.13/47 |

###### GROZĪJUMI JELGAVAS PILSĒTAS DOMES 2013.GADA 22.AUGUSTA LĒMUMĀ Nr.11/24 “JELGAVAS PILSĒTAS DOMES SATIKSMES KUSTĪBAS DROŠĪBAS KOMISIJAS NOLIKUMA APSTIPRINĀŠANA”

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 61.panta trešo daļu, Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2013.gada 22.augusta lēmumā Nr.11/24 “Jelgavas pilsētas domes Satiksmes kustības drošības komisijas nolikuma apstiprināšana” (turpmāk- Lēmums) un tā pielikumā šādus grozījumus:

1. Aizstāt Lēmumā un tā pielikumā komisijas nolikuma nosaukumu “Jelgavas pilsētas domes Satiksmes kustības drošības komisijas nolikums” ar nosaukumu “Jelgavas valstspilsētas pašvaldības Satiksmes kustības drošības komisijas nolikums”.
2. Aizstāt Lēmuma pielikuma 1.punktā vārdus “Jelgavas pilsētas domes Satiksmes kustības drošības komisijas” ar vārdiem “Jelgavas valstspilsētas pašvaldības Satiksmes kustības drošības komisijas”.
3. Aizstāt Lēmuma pielikumā visā tekstā vārdu “pilsēta” attiecīgajā locījumā ar vārdu “valstspilsēta” attiecīgajā locījumā.
4. Aizstāt Lēmuma pielikuma 7.punktā skaitli un vārdu “13 (trīspadsmit)” ar skaitli un vārdu “14 (četrpadsmit)”.
5. Izteikt Lēmuma pielikuma 9.punktu šādā redakcijā:

“9. Komisijas sastāvs:

9.1. Domes priekšsēdētāja vietnieks - Komisijas priekšsēdētājs;

9.2. 2 (divi) Jelgavas valstspilsētas pašvaldības iestādes „Pilsētsaimniecība” pārstāvji;

9.3. 2 (divi) Jelgavas valstspilsētas pašvaldības iestādes „Jelgavas pašvaldības policija” pārstāvji;

9.4. Jelgavas valstspilsētas pašvaldības iestādes “Jelgavas pašvaldības operatīvās informācijas centrs” pārstāvis”;

9.5.SIA “Jelgavas nekustamā īpašuma pārvalde” pārstāvis;

9.6. SIA “Jelgavas autobusu parks” pārstāvis;

9.7. VSIA “Latvijas Valsts ceļi” pārstāvis;

9.8. VAS „Ceļu satiksmes drošības direkcija” Jelgavas nodaļas pārstāvis;

9.9. Valsts policijas Zemgales reģionālās pārvaldes Kārtības policijas biroja pārstāvis;

9.10. 3 (trīs) sabiedrības pārstāvji.”.

1. Papildināt Lēmuma pielikuma 10.punktu aiz vārda “nodrošina” ar vārdiem “Jelgavas valstspilsētas”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā